Szport to sōm roztomajte formy fizycznyj a filipowyj aktywności, kere sōm podejmowane lo szpasu abo lo rywalizacyje. Ôde rekreacyje ôdrōżnio sie tym, co jygo dyscypliny majōm richtich ôkryślōne regle. We niykerych dyscyplinach rywalizuje sie samymu ze sobōm (alpinizm, ekstrymalne szporty). Szporty idzie potajlować na indywidualne a manszaftowe, a podug inkszygo kryteryjōm szport tajluje sie na amatorski a zawodowy. Uosobliwe dyscypliny sōm zuorganizowane we krajowe a miyndzynorodowe federacyje, kere ôrganizujōm szportowe zawody. Ibōngi a szkolynia ôrganizujōm szportowe kluby, abo szportowe szule.